b"\n_START_ARTICLE_\nOomph!\n_START_SECTION_\nGrup\xc4\x97\n_START_PARAGRAPH_\nOomph! susiformavo 1989 m. \xc5\xbdemutin\xc4\x97je Saksonijoje (Wolfsburge). Grup\xc4\x97, nor\xc4\x97dama i\xc5\xa1gauti savit\xc4\x85, original\xc5\xb3, skambes\xc4\xaf, jungia \xc4\xafvairius muzikinius stilius, tokius kaip metalas, industrialas, alternatyvusis rokas, elektronika ir gotika. Atlik\xc4\x97jus \xc4\xafkv\xc4\x97p\xc4\x97 Metallica, The Beatles, ABBA, Depeche Mode, Nine Inch Nails, Bj\xc3\xb6rk, Garbage, Korn ir Mocartas. Kritikai, fanai ir kolegos vienbalsiai sako, kad \xc5\xa1is trio vienas i\xc5\xa1 revoliucioniausi\xc5\xb3 fig\xc5\xabr\xc5\xb3 Vokietijos scenoje. Grup\xc4\x99 sudaro Dero (vokalas, mu\xc5\xa1amieji, tekstai), Crap (gitara, klavi\xc5\xa1iniai) ir Flux (gitara, mix'ai). Per gyvus pasirodymus Oomph!'ams padeda Hagen (bosin\xc4\x97 gitara) ir L\xc3\xa9o (mu\xc5\xa1amieji).\n_START_SECTION_\nBiografija\n_START_PARAGRAPH_\nDebiutin\xc4\xaf album\xc4\x85 pavadinimu \xe2\x80\x9eOOMPH!\xe2\x80\x9c grup\xc4\x97 i\xc5\xa1leido 1992, toliau sek\xc4\x97 s\xc4\x97kmingasis Sperm (Sperma, 1993), po trumpos pertraukos i\xc5\xa1\xc4\x97jo ir Defekt (Defektas, 1995). Po id\xc4\x97jinio albumo Wunschkind (Tro\xc5\xa1kim\xc5\xb3 vaikas, 1996) sek\xc4\x97 did\xc5\xbeiulis turas po vis\xc4\x85 Europ\xc4\x85. Unrein (Ne\xc5\xa1varus, 1998), su klub\xc5\xb3 hitu Gekreuzigt (Nukry\xc5\xbeiuotasis), nuties\xc4\x97 keli\xc4\x85 ir naujam albumui Plastik (Plastmasinis, 1999). B\xc5\xabtent jis i\xc5\xa1k\xc4\x97l\xc4\x97 Oomph! vizijas \xc4\xaf Vokietijos top\xc5\xb3 vir\xc5\xa1\xc5\xabnes. Septintasis albumas Ego (Egoizmas, 2001) u\xc5\xbekop\xc4\x97 net \xc4\xaf perkamiausi\xc5\xb3 album\xc5\xb3 dvide\xc5\xa1imtuk\xc4\x85. Paskui sek\xc4\x97 turas po Europ\xc4\x85 su suomi\xc5\xb3 rock'o grandmasteriais HIM. Oomph! \xc4\xafsiliejo \xc4\xaf pagrindin\xc4\x99 srov\xc4\x99 (mainstream'\xc4\x85) su populiariausiu singlu Augen auf! (Atmerk akis!) ir auksiniu albumu Wahrheit oder Pflicht (Tiesa arba dr\xc4\x85sa, 2004), po to kai 2003-\xc5\xb3j\xc5\xb3 pabaigoje grup\xc4\x97 tapo Gun records dalimi. Su albumu GlaubeLiebeTod (Tik\xc4\x97jimasMeil\xc4\x97Mirtis, 2006) i\xc5\xa1\xc4\x97jo daug singl\xc5\xb3: Gott ist ein Popstar (Dievas yra Pop\xc5\xbevaig\xc5\xbed\xc4\x97), Das Letzte Streihholz (Paskutinis degtukas), Die Schlinge (Kilpavirv\xc4\x97) ir kartu su Die Happy vokaliste Marta Jandova \xe2\x80\x93 Tr\xc3\xa4umst du? (Ar tu svajoji?). Galiausiai 2006 m. gruod\xc5\xbeio 1 d. pasirod\xc4\x97 geriausi\xc5\xb3 dain\xc5\xb3 rinkinys Delikatessen (Delikatesas). \xc4\xae j\xc4\xaf \xc4\xafeina hitai i\xc5\xa1 vis\xc5\xb3 9 ankstesni\xc5\xb3 album\xc5\xb3, b - side'ai, remix'ai ir dar niekada negird\xc4\x97tos dainos. 2007 vasario 9 d. Oomph!'ai kartu su Marta u\xc5\xbe\xc4\x97m\xc4\x97 1-\xc4\x85j\xc4\x85 viet\xc4\x85 Vokietijos Bundesvision dain\xc5\xb3 konkurse, atlik\xc4\x99 dain\xc4\x85 Tr\xc3\xa4umst du? (Ar tu svajoji?) ir surink\xc4\x99 147 ta\xc5\xa1kus. 2008 met\xc5\xb3 prad\xc5\xbeioje grup\xc4\x97 i\xc5\xa1leido savo naujausi\xc4\x85 singl\xc4\x85 Wach auf! (Prabusk!), kuris buvo panaudotas filmo Svetimi prie\xc5\xa1 grobuon\xc4\xaf 2 garso takelyje."